Campion.gr ™ | Από τον Νίκο Νικολάου: "Καρφιά" Ρομπέρτο Κάρλος στον Νεϊμάρ
"Καρφιά" Ρομπέρτο Κάρλος στον Νεϊμάρ
Ο Ρομπέρτο Κάρλος σχολίασε την απόφαση του Νεϊμάρ να πάει στην Παρί Σεν-Ζερμέν πετώντας παράλληλα και τις μπηχτές του για τον συμπατριώτη του.
Ο βετεράνος των Ίντερ και Ρεάλ Μαδρίτης τόνισε ότι η απόφαση του συμπατριώτη του να φύγει από την Μπαρσελόνα ήταν σωστή, όμως φρόντισε παράλληλα να τον βάλει στη θέση του.
"Ήταν σωστή η μεταγραφή του στην Παρί. Για να γίνεις ο κορυφαίος θα πρέπει να φύγεις από την Μπαρσελόνα του Μέσι. Όσο όμως οι Μέσι και Ρονάλντο βρίσκονται σε φόρμα θα πρέπει να συμβιβαστεί με την τρίτη θέση. Ένας τραυματισμός είναι κάτι που πρέπει να αποδεχτείς. Στη Βραζιλία πιστεύουμε στο Θεό και πιστεύουμε ότι τέτοια ατυχήματα δεν γίνονται τυχαία. Από εδώ και πέρα πρέπει ο Νεϊμάρ να συγκεντρωθεί περισσότερο στη δουλειά του και να φροντίζει τον εαυτό του" τόνισε χαρακτηριστικά ο Ρομπέρτο Κάρλος στο "France Football".